CELEX: 31992R3908
Language: el
Date: 1992-12-19 00:00:00
Title: Κανονισμός (ΕΟΚ) αριθ. 3908/92 του Συμβουλίου της 19ης Δεκεμβρίου 1992 για τον καθορισμό, για το 1993, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία, στα ύδατα που υπάγονται στην κυριαρχία ή τη δικαιοδοσία ενός κράτους μέλους, εξαιρέσει της Ισπανίας και της Πορτογαλίας

Avis juridique important

|

31992R3908

Κανονισμός (ΕΟΚ) αριθ. 3908/92 του Συμβουλίου της 19ης Δεκεμβρίου 1992 για τον καθορισμό, για το 1993, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία, στα ύδατα που υπάγονται στην κυριαρχία ή τη δικαιοδοσία ενός κράτους μέλους, εξαιρέσει της Ισπανίας και της Πορτογαλίας  

Επίσημη Εφημερίδα αριθ. L 394 της 31/12/1992 σ. 0021 - 0022

ΚΑΝΟΝΙΣΜΟΣ (ΕΟΚ) αριθ. 3908/92  ΤΟΥ ΣΥΜΒΟΥΛΙΟΥ της 19ης Δεκεμβρίου 1992 για τον καθορισμό, για το 1993, ορισμένων μέτρων διατήρησης  και διαχείρισης των αλιευτικών πόρων που εφαρμόζονται στα σκάφη με πορτογαλική σημαία στα ύδατα που  υπάγονται στην κυριαρχία ή τη δικαιοδοσία ενός κράτους μέλους, εξαιρέσει της Ισπανίας και της  ΠορτογαλίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 349, την πρόταση της Επιτροπής, Εκτιμώντας: ότι, σύμφωνα με το άρθρο 349 της πράξης προσχώρησης, εμπίπτει στην αρμοδιότητα του Συμβουλίου να  καθορίζει τις αλιευτικές δυνατότητες καθώς και τον αντίστοιχο αριθμό κοινοτικών σκαφών που  επιτρέπεται να αλιεύουν στα ύδατα που αναφέρονται στην παράγραφο 1 του άρθρου αυτού G ότι, σύμφωνα με το άρθρο 349 παράγραφος 2 της πράξης προσχώρησης, παρέχεται η δυνατότητα στα  πορτογαλικά σκάφη να αλιεύουν προσφυγάκια και σαυρίδια G ότι ο αριθμός αυτών των σκαφών καθώς και  οι λεπτομέρειες πρόσβασης και ελέγχου πρέπει να καθορίζονται ετήσια G ότι, οι αλιευτικές δυνατότητες για τα είδη που δεν υπόκεινται στο καθεστώς του συνόλου των  επιτρεπομένων αλιευμάτων (TAC) καθώς και ο αριθμός των σκαφών που αντιστοιχεί στις δυνατότητες  αυτές, πρέπει να καθορίζονται με βάση την υφιστάμενη κατάσταση των πορτογαλικών αλιευτικών  δραστηριοτήτων, κατά το χρονικό διάστημα πριν την προσχώρηση, στα ύδατα των κρατών μελών, εξαιρέσει  της Ισπανίας G ότι είναι ανάγκη να εξασφαλιστεί η διατήρηση των αποθεμάτων, λαμβάνοντας υπόψη τους  περιορισμούς που καθορίζονται για την αλιεία παρόμοιων ειδών στα πορτογαλικά ύδατα από σκάφη κρατών  μελών άλλων από την Ισπανία G ότι θα πρέπει να καθοριστούν οι ιδιαίτεροι όροι που διέπουν τις αλιευτικές δραστηριότητες που  αναφέρονται στο άρθρο 349 της πράξης προσχώρησης G ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα  ελέγχου που προβλέπονται στον κανονισμό (ΕΟΚ) αριθ. 2241/87 (1), καθώς και τις ειδικές λεπτομέρειες  που εκδίδονται σύμφωνα με το άρθρο 349 παράγραφος 5 δεύτερο εδάφιο της πράξης προσχώρησης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο αριθμός των σκαφών με πορτογαλική σημαία που επιτρέπεται να αλιεύουν  στα ύδατα που υπάγονται στην κυριαρχία ή τη δικαιοδοσία άλλου κράτους μέλους, εξαιρέσει της  Ισπανίας και της Πορτογαλίας, στα οποία αναφέρεται το άρθρο 349 της πράξης προσχώρησης, καθώς και  οι λεπτομέρειες πρόσβασης και οι δυνατότητες αλιευμάτων για ορισμένα είδη, ορίζονται όπως  αναφέρεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Ιανουαρίου 1993. Εφαρμόζεται μέχρι τις 31 Δεκεμβρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 19 Δεκεμβρίου 1992. Για το Συμβούλιο Ο Πρόεδρος J. GUMMER     (1) ΕΕ αριθ. L 207 της 29. 7. 1987, σ. 1. Κανονισμός όπως τροποποιήθηκε από τον  κανονισμό (ΕΟΚ) αριθ. 3483/88 (ΕΕ αριθ. L 306 της 11. 11. 1988, σ. 2).   ΠΑΡΑΡΤΗΜΑ >ΘΕΣΗ ΠΗΝΑΚΑ>